cyanic-selkie/wikianc huggingface dataset:
สุกิจ นิมมานเหมินท์
ศาสตราจารย์ สุกิจ นิมมานเหมินท์ (25 พฤศจิกายน พ.ศ. 2449 — 2 กุมภาพันธ์ พ.ศ. 2519 ) อดีตราชบัณฑิต อดีตรองนายกรัฐมนตรี รัฐมนตรีหลายกระทรวง สมาชิกสภาผู้แทนราษฎรจังหวัดเชียงใหม่ 3 สมัย และสมาชิกสภาผู้แทนราษฎรประเภทที่สอง 1 สมัย
ประวัติ
สุกิจ นิมมานเหมินท์ เกิดที่ตำบลช้างม่อย อำเภอเมือง จังหวัดเชียงใหม่ เป็นบุตรของหยี กับจันทร์ทิพย์ นิมมานเหมินท์ เข้ารับการศึกษาจากโรงเรียนชัวย่งเส็งอนุกูลวิทยา ระดับมัธยมศึกษาจากโรงเรียนยุพราชวิทยาลัย ปริญญาตรีและปริญญาโทสาขาวิศวกรรมศาสตร์ มหาวิทยาลัยลอนดอน ประเทศอังกฤษ ได้รับปริญญาดุษฎีบัณฑิตกิตตมศักดิ์ สาขาวิทยาศาสตร์ จากจุฬาลงกรณ์มหาวิทยาลัย และวิทยาลัยเดวิชแอนด์เอลมันส์ สหรัฐอเมริกา ศิลปศาสตรดุษฎีบัณฑิตกิตตมศักดิ์ จากมหาวิทยาลัยเชียงใหม่ และมหาวิทยาลัยศรีนครินทรวิโรฒ
ชีวิตครอบครัวได้สมรสครั้งแรกกับอนงค์ อิศรภักดี มีบุตรด้วยกันสามคนได้แก่ อรสา, อุสุม และอัศวิน แต่ภายหลังได้หย่ากันสุกิจจึงสมรสครั้งที่สองกับหม่อมหลวงบุปผา นิมมานเหมินท์ (ราชสกุลเดิม: กุญชร) นักเขียนชาวไทย เจ้าของนามปากกา "ดอกไม้สด" แต่ไม่มีบุตรด้วยกัน ครั้นหม่อมหลวงบุปผาเสียชีวิต จึงสมรสครั้งที่สามกับจินดา สุกัณศีล มีบุตรชายคนเดียวคือกฤดา นิมมานเหมินท์
การทำงาน
ศ.สุกิจ นิมมานเหมินท์ เริ่มรับราชการในสังกัดจุฬาลงกรณ์มหาวิทยาลัย และต่อมาได้รับการแต่งตั้งเป็นอธิบดีกรมอาชีวศึกษา กระทรวงศึกษาธิการ ต่อมาได้รับเลือกตั้งเป็นสมาชิกพฤฒิสภา และได้รับเลือกตั้งเป็นสมาชิกสภาผู้แทนราษฎร จังหวัดเชียงใหม่ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2491 เป็นสมัยแรก และได้รับเลือกตั้งอีก 2 ครั้ง ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2500 ในสังกัดพรรคสหภูมิ
นอกจากนี้ยังได้รับตำแหน่งในทางการเมืองหลายตำแหน่ง อาทิ รัฐมนตรีว่าการกระทรวงอุตสาหกรรม (ครม.23, ครม.24 ) กระทรวงเศรษฐการ กระทรวงศึกษาธิการ และรองนายกรัฐมนตรี
สุกิจ นิมมานเหมินท์ เคยดำรงตำแหน่งประธานกรรมการธนาคารเพื่อการอุตสาหกรรม ซึ่งจัดตั้งตามพระราชบัญญัติธนาคารอุตสาหกรรม พ.ศ. 2495
ถึงแก่อนิจกรรม
สุกิจ นิมมานเหมินท์ ถึงแก่อนิจกรรมเมื่อวันที่ 2 กุมภาพันธ์ พ.ศ. 2519 มีพิธีพระราชทานเพลิงศพเมื่อวันที่ 11 กุมภาพันธ์ พ.ศ. 2519 ณ วัดธาตุทอง
ส้มโอ
ส้มโอ เป็นไม้ยืนต้นขนาดกลางในตระกูลเดียวกับส้ม มีชื่อพื้นเมืองอื่น ๆ อีกคือ โกร้ยตะลอง (ภาษาเขมร) มะขุน (เหนือ) มะโอ (เหนือ) ลีมาบาลี (มลายู ยะลา) และ สังอู (กะเหรี่ยง มลายู) มีชื่อสามัญในภาษาอังกฤษว่า Pomelo ซึ่งมีรากศัพท์มาจากภาษาดัตช์ pompelmoes ซึ่งแปลตรงตัวว่า "ส้มที่ลูกเท่าฟักทอง" แหล่งกำเนิดอยู่ในเขตเอเชียตะวันออกเฉียงใต้ ส้มโอจัดว่าเป็นไม้ผลเศรษฐกิจชนิดหนึ่งของไทย นิยมปลูกทางภาคตะวันตกของประเทศ
ลักษณะทางพฤกษศาสตร์
ส้มโอเป็นไม้ยืนต้นขนาดกลาง แตกกิ่งก้านสาขาที่เรือนยอด ลำต้นมีสีน้ำตาล มีหนามเล็ก ๆ สูงประมาณ 8 เมตร ใบเป็นแผ่นหนาสีเขียวเข้ม โคนก้านใบมีหูใบแผ่ออกเป็นรูปหัวใจ แผ่นใบเหมือน มะกรูด คือแบ่งใบเป็น 2 ตอน แต่ขนาดใบใหญ่กว่า ใบหนาแข็ง มีสีเขียวแก่ มีกลิ่นหอม  ดอกออกเป็นช่อสั้นหรือดอกเดี่ยว ตามบริเวณง่ามใบ มีสีขาว ปลายกลีบมนมี 4 กลีบ กลางดอกมี เกสร 20-25 อัน   ผลกลมโต บางพันธุ์ตรงขั้วมีจุกสูงขึ้นมา ผิวผลเมื่อยังอ่อนมีสีเขียว เมื่อแก่จัดเปลี่ยนเป็นสีเขียวอมเหลือง ผิวของผลไม่เรียบ ผิวของเปลือกผลมีต่อมน้ำมันกระจายทั่วไป ภายในผลเป็นช่อง ๆ มีแผ่นบาง ๆ สีขาวกั้นเนื้อให้แยกออกจากกัน เนื้อแต่ละส่วนเรียกว่า "กลีบ" มีรสหวานหรือหวานอมเปรี้ยว มีเมล็ดฝังอยู่ระหว่างเนื้อมากกว่า 1 เมล็ด  ผลส้มโอมีเปลือกหนาทำให้สามารถเก็บรักษาได้นาน มีวิตามินซีมาก
พันธุ์ส้มโอ
แหล่งปลูกส้มโอที่สำคัญในประเทศไทยแต่เดิมมีสองแหล่งคือ อำเภอนครชัยศรี จังหวัดนครปฐม เป็นแหล่งกำเนิดของพันธุ์ขาวแป้น และบางปะกอกในเขตธนบุรี เป็นแหล่งกำเนิดของพันธุ์ขาวพวง ในปัจจุบัน พันธุ์ส้มโอที่เป็นที่นิยมปลูกทางการค้า ได้แก่
ความเชื่อ
ในพิธีไหว้พระจันทร์ของชาวจีน ส้มโอถือเป็นเครื่องสังเวยที่สำคัญ เนื่องจากมีความเชื่อว่าหลังจากไหว้ ถ้าผ่าผลส้มโอออกแล้วกลางลูกแห้ง ไม่มีน้ำจะเป็นเครื่องหมายของโชคดี สตรีที่ยังไม่แต่งงานจะนำส่วนของส้มโอมาทาหน้า เชื่อว่าทำให้ผิวพรรณผุดผ่อง และถ้ากินส้มโอในคืนนั้นจะทำให้ตาเป็นประกายสวยงาม นอกจากนั้นยังใช้ส้มโอเป็นสัญลักษณ์แทนศีรษะของชาวจีนที่เสียชีวิตในการกู้ชาติ
วารสารศาสตร์เชิงคำนวณ
วารสารศาสตร์เชิงคำนวณ สามารถนิยามได้ว่าเป็นการประยุกต์ใช้คอมพิวเตอร์เพื่อกิจกรรมทางวารสารศาสตร์ เช่น การรวบรวมข้อมูล การจัดระเบียบข้อมูล การทำความเข้าใจข้อมูล การสื่อสารและแพร่กระจายข้อมูลข่าวสาร โดยรักษาคุณค่าของวารสารศาสตร์ เช่น ความเป็นธรรม ความแม่นยำ และภววิสัย สาขาดังกล่าวได้ดึงเอาแง่มุมเทคนิคต่าง ๆ จากวิทยาศาสตร์คอมพิวเตอร์ ซึ่งรวมถึงปัญญาประดิษฐ์, การวิเคราะห์เนื้อหา (การประมวลผลภาษาธรรมชาติ, คอมพิวเตอร์วิทัศน์, การได้ยิน), การสร้างภาพ, การทำให้เป็นลักษณะส่วนบุคคล, และระบบแนะนำ รวมไปถึงแง่มุมจากการใช้คอมพิวเตอร์เชิงสังคมและสารสนเทศศาสตร์
ประวัติของสาขา
วารสารศาสตร์เชิงคำนวณเกิดขึ้นที่สถาบันเทคโนโลยีแห่งจอร์เจีย ในปี 2006 ที่ซึ่งเปิดสอนวิชาดังกล่าวในปี 2007 และ 2008 ในเดือนกุมภาพันธ์ 2008 จอร์เจียเทคเป็นเจ้าภาพจัดงาน Symposium on Computation and Journalism ในแอตแลนตา จอร์เจีย โดยมีนักวิจัยด้านคอมพิวเตอร์และนักวารสารเข้าร่วมหลายร้อยคน ในเดือนกรกฎาคม 2009 ศูนย์เพื่อการศึกษาขั้นสูงทางพฤติกรรมศาสตร์ (Center for Advanced Study in the Behavioral Sciences - CASBS) ที่มหาวิทยาลัยสแตนฟอร์ด เป็นเจ้าภาพจัดงานอบรมเชิงปฏิบัติการ เพื่อผลักดันสาขาดังกล่าวต่อไปอีก.
คอร์รี เอฟวันส์
คอร์รี จอห์น เอฟวันส์ (เกิดวันที่ 30 กรกฎาคม ค.ศ. 1990) เป็นนักฟุตบอลชาวไอร์แลนด์เหนือผู้เล่นในตำแหน่งกองกลางหรือเซ็นเตอร์แบ็กให้กับซันเดอร์แลนด์ นอกจากนี้ เขายังเล่นให้กับทีมชาตินอร์เทิร์นไอร์แลนด์ เขาเป็นผู้เล่นที่มาจากทีมเยาวชนของแมนเชสเตอร์ยูไนเต็ด เช่นเดียวกันกับพี่ชายของเขา จอนนี เอฟวันส์ ที่ปัจจุบันเล่นให้กับเลสเตอร์ซิตี
ทีมชาติ
เอฟวันส์มีชื่อติดทีมชาตินอร์เทิร์นไอร์แลนด์ครั้งแรกในวันที่ 20 พฤษภาคม ค.ศ. 2009 สำหรับนัดที่จะพบกับอิตาลีที่ปิซาในวันที่ 6 มิถุนายน ค.ศ. 2009 โดยเขาเป็นหนึ่งในผู้เล่นหน้าใหม่ 9 คนที่ยังไม่เคยติดทีมชาติมาก่อน เขาได้ลงเล่นนัดแรกให้กับทีมชาติในนัดนั้น โดยได้ลงเล่น 78 นาทีก่อนถูกเปลี่ยนตัวออก สลับกันกับ เชน เฟอร์กัสสัน สุดท้ายในนัดนั้น นอร์เทิร์นไอร์แลนด์พ่ายแพ้ไป 3–0 ต่อมาในวันที่ 3 กันยายน ค.ศ. 2010 เอฟวันส์ทำประตูแรกในนามทีมชาติ โดยเขาลงเล่นเป็นตัวสำรองแล้วยิงประตูชัย ช่วยให้เอาชนะสโลวีเนียไปได้ 1–0 ในรายการฟุตบอลชิงแชมป์แห่งชาติยุโรป 2012 รอบคัดเลือก
เอฟวันส์มีชื่อติดทีมชาตินอร์เทิร์นไอร์แลนด์ชุดลุยศึกฟุตบอลชิงแชมป์แห่งชาติยุโรป 2016 ที่ประเทศฝรั่งเศส เขามีชื่อเป็นตัวสำรองแต่ไม่ได้ลงเล่นในนัดที่แพ้โปแลนด์ 1–0 ต่อมาเขาได้ลงเล่นในนัดที่พบกับเวลส์ ซึ่งสุดท้ายแล้ว นอร์เทิร์นไอร์แลนด์เป็นฝ่ายพ่ายแพ้ ทำให้ยุติเส้นทางในรอบ 16 ทีมสุดท้าย
เกียรติประวัติ
แบล็กเบิร์นโรเวอส์
มหาวิทยาลัยเกษตรศาสตร์ วิทยาเขตเฉลิมพระเกียรติ จังหวัดสกลนคร
มหาวิทยาลัยเกษตรศาสตร์ วิทยาเขตเฉลิมพระเกียรติ จังหวัดสกลนคร เป็นวิทยาเขตแห่งหนึ่งที่มีการเรียนการสอนของมหาวิทยาลัยเกษตรศาสตร์ เพื่อตอบสนองต่อการกระจายตัวของท้องถิ่น ทางภูมิภาคอีสาน
ประวัติ
มหาวิทยาลัยเกษตรศาสตร์ วิทยาเขตเฉลิมพระเกียรติ จังหวัดสกลนคร ได้การอนุมัติให้ก่อตั้งขึ้นเมื่อปี พ.ศ. 2539 เป็นวิทยาเขตแห่งที่ 4 ของมหาวิทยาลัยเกษตรศาสตร์ โดยเริ่มแรกดำเนินการในนามโครงการจัดตั้งวิทยาเขตจังหวัดสกลนคร ทั้งนี้เพื่อเป็นการเฉลิมฉลองการครองราชครบ 50 ปี เปลี่ยนมาเป็นโครงการจัดตั้งวิทยาเขตภูพานกาญจนาภิเษก ภายหลังที่ได้รับพระราชทานนาม จากพระบาทสมเด็จพระเจ้าอยู่หัว รัชกาลที่ ๙ พร้อมตราสัญลักษณ์งานฉลองสิริราชสมบัติครบ 50 ปี เมื่อวันที่ 15 สิงหาคม พ.ศ. 2539
ในระยะแรกได้เปิดรับนิสิตโครงการจัดตั้งวิทยาเขตฯ โดยฝากเรียนในวิทยาเขตบางเขน จนจบหลักสูตร ต่อมาได้ทำเปิดทดการเรียนการสอน ณ วิทยาเขตฯ ในปีการศึกษา 2543-44 (KU60) เป็นรุ่นแรก ทั้งนี้ ได้รับพระมหากรุณาธิคุณจากสมเด็จพระสงฆราช สกลมหาสังฆปรินายก เสด็จมาทรงเจิมและเปิดวิทยาเขตในเดือนมิถุนายน พ.ศ. 2543
มหาวิทยาลัยเกษตรศาสตร์ วิทยาเขตเฉลิมพระเกียรติ จังหวัดสกลนคร เป็นวิทยาเขตที่ 4 ของมหาวิทยาลัยเกษตรศาสตร์ เมื่อเริ่มก่อตั้งวิทยาเขตในปี 2538 ได้ใช้ชื่อว่า “วิทยาเขตสกลนคร (ภูพานกาญจนาภิเษก)” ต่อมาในวันที่ 15 สิงหาคม พ.ศ. 2539 ได้รับพระราชทานนามใหม่จากพระบาทสมเด็จพระเจ้าอยู่หัว เป็น“มหาวิทยาลัยเกษตรศาสตร์วิทยาเขตเฉลิมพระเกียรติ จังหวัดสกลนคร” พร้อมทั้งได้รับพระบรมราชานุญาตให้ใช้ ตราสัญลักษณ์งานฉลองราชสมบัติครบ 50 ปี ประดิษฐานที่อาคารบริหารของวิทยาเขตเพื่อเป็นสิริมงคลด้วย
การจัดตั้ง
การจัดตั้งมหาวิทยาลัยเกษตรศาสตร์ วิทยาเขตเฉลิมพระเกียรติ จังหวัดสกลนคร เป็นไปตามนโยบายของรัฐบาลที่มุ่งเน้นการขยายโอกาสและความเสมอภาคทางการศึกษาไปสู่ภูมิภาค เพื่อให้สอดคล้องกับแผนพัฒนาการศึกษาระดับ อุดมศึกษาฉบับที่ 8 (พ.ศ. 2540-2544) ซึ่งเน้นการพัฒนาทรัพยากรมนุษย์ให้สามารถตอบสนองต่อการพัฒนาประเทศซึ่งนโยบายดังกล่าวคณะรัฐมนตรี ได้มอบหมายทบวงมหาวิทยาลัยพิจารณาคัดเลือกจังหวัดที่เห็นสมควร จัดทำเป็นวิทยาเขตสารสนเทศ โดยมีมหาวิทยาลัย เกษตรศาสตร์เป็นสถาบันแม่ และในปีงบประมาณ 2538 ได้เริ่มโครงการจัดตั้งวิทยาเขตเฉลิมพระเกียรติ จังหวัดสกลนคร ในปี พ.ศ. 2539 ดำเนินการเปิดรับนิสิตรุ่นที่ 1 – 4 โดยฝากนิสิตเรียนที่วิทยาเขตบางเขน และนิสิตรุ่นที่ 5 เป็นนิสิตรุ่นแรกที่มีกิจกรรมการเรียนการสอนที่วิทยาเขต เฉลิมพระเกียรติ จังหวัดสกลนครและในปี พ.ศ. 2547 จะเป็นการผลิตบัณฑิตจากวิทยาเขตเป็นรุ่นแรกเช่นกัน ในปัจจุบันได้ผลิตบัณฑิตมาแล้ว 4 รุ่น
การจัดตั้งมหาวิทยาลัยเกษตรศาสตร์ วิทยาเขตเฉลิมพระเกียรติ จังหวัดสกลนคร มีวัตถุประสงค์ดังนี้
1. เพื่อเป็นการเฉลิมพระเกียรติพระบาทสมเด็จพระเจ้าอยู่หัวภูมิพลอดุลยเดชมหาราช เนื่องในวโรกาส
ทรงครองสิริราชสมบัติเป็นปีที่ 50 ใน พ.ศ. 2539
2. เพื่อสนองนโยบายของรัฐบาลในการกระจายโอกาสทางการศึกษาระดับอุดมศึกษาสู่ภูมิภาคของประเทศไทย และพัฒนาให้จังหวัดสกลนครเป็นศูนย์กลางด้านการศึกษาของภูมิภาคตะวันออกเฉียงเหนือตอนบน
4. เพื่อเป็นแหล่งสร้างกำลังคนที่มีคุณภาพ ด้านการผลิต ด้านการเกษตร ด้านวิทยาศาสตร์เทคโนโลยี ด้านอุตสาหกรรมการเกษตร ด้านวิศวกรรมศาสตร์ ด้านบริหารจัดการตลาดและธุรกิจ ตลอดจนด้านอนุรักษ์ขนบธรรมเนียมประเพณี วัฒนธรรมและธรรมชาติสิ่งแวดล้อม ให้กับภูมิภาคตะวันออกเฉียงเหนือตอนบน เพื่อพัฒนาภูมิภาคแห่งนี้ให้เป็นศูนย์กลางการพัฒนาการเกษตรก้าวหน้า และอุตสาหกรรมส่งออกในรูปแบบอนุรักษ์ ในภูมิภาคอินโดจีนหรือสี่เหลี่ยมเศรษฐกิจต่อไป
5. เพื่อเป็นแหล่งศึกษาค้นคว้าวิจัย รวบรวมข้อมูลและให้บริการวิชาการด้านการเกษตร อุตสาหกรรม วิศวกรรมศาสตร์ การบริหารธุรกิจ การตลาด การสหกรณ์ การอนุรักษ์ศาสนา ศิลปวัฒนธรรม การอนุรักษ์ทรัพยากรธรรมชาติ และการท่องเที่ยวอย่างยั่งยืนในภูมิภาคอีสานตอนบน
สถานที่จัดตั้ง
มหาวิทยาลัยเกษตรศาสตร์ วิทยาเขตเฉลิมพระเกียรติ จังหวัดสกลนคร (มก.ฉกส.) ตั้งอยู่เลขที่ 59 หมู่ 1 ตำบลเชียงเครือ อำเภอเมือง จังหวัดสกลนคร อยู่ห่างจากทางหลวงหมายเลข 22 (สกลนคร-นครพนม) ประมาณ 3 กิโลเมตร และมีระยะทางห่างจากตัวจังหวัดสกลนคร 19 กิโลเมตร มีพื้นที่ประมาณ 4,000 ไร่และหนองหารน้อยที่จะพัฒนาเป็นอุทยานหนองหารเฉลิมพระเกียรติ มีพื้นที่ประมาณ 700 ไร่
คณะวิชา
มหาวิทยาลัยเกษตรศาสตร์ วิทยาเขตเฉลิมพระเกียรติ จังหวัดสกลนคร เปิดสอน 4 คณะ ได้แก่
รายชื่อผู้เล่นในวอลเลย์บอลหญิงเนชันส์ลีก 2018
ด้านล่างนี้คือรายชื่อผู้เล่นของทีมชาติแต่ละชาติที่เข้าร่วมในวอลเลย์บอลหญิงเนชันส์ลีก 2018 ทีมชาติทั้ง 16 ทีมจะต้องส่งรายชื่อผู้เล่น 21 คน ซึ่งผู้เล่นจำนวน 14 คนจะต้องได้รับการคัดเลือกในแต่ละสัปดาห์และจะต้องส่งรายชื่อผู้เล่นมาสองวันก่อนเริ่มการแข่งขันในแต่ละสัปดาห์
รายชื่อผู้เล่นเบื้องต้น 26 คน ประกาศเมื่อวันที่ 26 เมษายน ค.ศ. 2018
หัวหน้าผู้ฝึกสอน: กิเยร์โม ออร์ดูนา
หัวหน้าผู้ฝึกสอน: แกร์ต ฟันเดอ บรุก
รายชื่อผู้เล่นเบื้องต้น 26 คน ประกาศเมื่อวันที่ 24 เมษายน ค.ศ. 2018
หัวหน้าผู้ฝึกสอน: หลาง ผิง
รายชื่อผู้เล่นเบื้องต้น 21 คน ประกาศเมื่อวันที่ 4 เมษายน ค.ศ. 2018
หัวหน้าผู้ฝึกสอน: คูมิ นากาดะ
รายชื่อผู้เล่นเบื้องต้น 27 คน ประกาศเมื่อวันที่ 19 เมษายน ค.ศ. 2018
หัวหน้าผู้ฝึกสอน: ยัตแซ็ก นัฟรอตสกี
รายชื่อผู้เล่นรอบสุดท้าย ประกาศเมื่อวันที่ 20 เมษายน ค.ศ. 2018
หัวหน้าผู้ฝึกสอน: ชา แฮ-ว็อน
หัวหน้าผู้ฝึกสอน: ดนัย ศรีวัชรเมธากุล
รายชื่อผู้เล่นเบื้องต้น 26 คน ประกาศเมื่อวันที่ 19 เมษายน ค.ศ. 2018
หัวหน้าผู้ฝึกสอน: คาร์ช คิไรย์
หางดง
หางดง อาจหมายถึง
อียอน อันตอเนสกู
ด้วยจำนวนที่ผิดปกติในหมู่ผู้กระทำผิดในการฆ่าล้างเผ่าพันธุ์ชาวยิวหรือฮอโลคอสต์ อันตอเนสกูได้บังคับใช้นโยบายที่มีส่วนรับผิดชอบต่อการตายของผู้คนจำนวนมากถึง 400,000 คน ส่วนใหญ่เป็นชาวเบสซาราเบีย ยูเครน และโรมาเนียเชื้อสายยิว เช่นเดียวกับชาวโรมาเนีย โรมานี ด้วยการสมรู้ร่วมคิดของระบอบการปกครองในการฆ่าล้างเผ่าพันธ์รวมและการสังหารหมู่ เช่น การสังหารหมู่ที่โอเดสซ่าด้วยการขจัดชาติพันธุ์ การขับไล่เนรเทศอย่างเป็นระบบเพื่อยึดครองทรานส์นีสเตรียและละเลยทางอาญาอย่างกว้างขวาง ด้วยระบบในสถานที่ยังคงมีความโดดเด่นด้วยความไม่สอดคล้องกัน การจัดลำดับในการปล้นสดมภ์ในการฆ่าทั้งหมด ได้แสดงความเมตตากับชาวยิวส่วนใหญ่ในราชอาณาจักรเก่า และในที่สุดก็ได้ปฏิเสธที่จะใช้มาตราการสุดท้ายตามที่ได้ถูกประกาศใช้โดยนาซีที่ได้ยึดครองยุโรป
ด้วยความสูญเสียอย่างหนักบนแนวรบด้านตะวันออกทำให้อันตอเนสกูเริ่มดำเนินการเจราสันติภาพที่ไม่สามารถหาข้อสรุปกับฝ่ายสัมพันธมิตร ภายหลังการเจรจา เขาได้ถูกขับออกจากตำแหน่งผู้นำในการก่อรัฐประหารโดยพระราชาธิบดีไมเคิลที่ 1ซึ่งยังทรงพระเยาว์ ซึ่งต่อมาได้กลายเป็นที่รู้จักในนามของการก่อกบฏพระราชาธิบดีไมเคิล ภายหลังจากถูกคุมขังในสหภาพโซเวียต ในช่วงเวลาระยะสั้น อันตอเนสกูได้ถูกส่งตัวกลับโรมาเนียซึ่งเขาได้ถูกไต่สวนโดยศาลของประชาชนพิเศษและถูกตัดสินโทษให้ประหารชีวิต นี่เป็นส่วนหนึ่งของการพิจารณาคดีที่ได้ผ่านการพิพากษาต่าง ๆ ของเขา กระบวนการความยุติธรรมได้รับการวิพากษ์วิจารณ์อย่างมากสำหรับการตอบสนองต่อความสำคัญอุดมการณ์ของพรรคคอมมิวนิสต์โรมาเนีย เรื่องที่เป็นแรงผลักดันของเหล่าชาตินิยมและความพยายามของกลุ่มฝ่ายขวาจัดเพื่อให้อันตอเนสกูได้พ้นข้อกล่าวหา ในขณะที่กลุ่มเหล่านี้ได้ยกย่องให้อันตอเนสกูกลายเป็นวีรบุรุษ จากการที่เขาได้มีส่วนร่วมในการฆ่าล้างเผ่าพันธุ์ได้รับกล่าวยืนยันอย่างเป็นทางการและถูกประณามกลับในภายหลังจากรายงานกรรมมาธิการวีเซิล ปี ค.ศ. 2003
18821946
รัฐและดินแดนของประเทศออสเตรเลีย
รัฐและดินแดนเป็นเขตการปกครองระดับสหพันธรัฐในประเทศออสเตรเลียที่ปกครองโดยรัฐบาลประจำภูมิภาค ซึ่งอยู่ในระดับที่สองระหว่างรัฐบาลสหพันธรัฐและรัฐบาลท้องถิ่น โดยรัฐเป็นหน่วยการเมืองที่ปกครองตนเอง แต่ไม่มีอำนาจอธิปไตยสมบูรณ์ (ถอนสิทธิบางส่วนให้กับสหพันธรัฐ) และมีรัฐธรรมนูญ, สภานิติบัญญัติ, หน่วยงาน และบางหน่วยงานราชการ (เช่น อำนาจตุลาการและการบังคับใช้กฎหมาย) เป็นของตนเอง ส่วนดินแดนสามารถมีสถานะปกครองตนเองและบริหารนโยบายเหมือนกับรัฐในเชิงปฏิบัติ แต่รัฐธรรมนูญและการเงินยังคงอยู่ภายใต้รัฐบาลกลาง ดังนั้นจึงไม่มีอำนาจอธิปไตยที่แท้จริง
ตามรัฐธรรมนูญ สหพันธรัฐออสเตรเลียประกอบด้วย 6 รัฐ (นิวเซาท์เวลส์, ควีนส์แลนด์, เซาท์ออสเตรเลีย, แทสเมเนีย, วิกทอเรีย และเวสเทิร์นออสเตรเลีย) และ 10 ดินแดนสหพันธ์ โดยในดินแดนสหพันธ์แบ่งออกเป็น 3 ดินแดนภายใน (ออสเตรเลียนแคพิทอลเทร์ริทอรี, ดินแดนอ่าวเจอร์วิส และนอร์เทิร์นเทร์ริทอรี) ที่ติดกับออสเตรเลียแผ่นดินใหญ่ และ 7 ดินแดนภายนอก (หมู่เกาะแอชมอร์และคาร์เทียร์, เกาะคริสต์มาส, หมู่เกาะโคโคส (คีลิง), หมู่เกาะทะเลคอรัล, เกาะเฮิร์ดและหมู่เกาะแมกดอนัลด์, เกาะนอร์ฟอล์ก และดินแดนแอนตาร์กติกาของออสเตรเลีย) ซึ่งอยู่นอกชายฝั่งดินแดนในภาวะพึ่งพิง รัฐและดินแดนภายในทั้งหมด (ยกเว้นดินแดนอ่าวเจอร์วิส ซึ่งเป็นเขตสหพันธ์) มีสถานะปกครองตนเอง โดยมีอำนาจบริหาร, นิติบัญญัติ และตุลาการเป็นของตนเอง ในขณะที่ส่วนอื่นมีเฉพาะรัฐบาลท้องถิ่นที่อยู่ภายใต้หน่วยงานรัฐบาลกลาง
อุทยานแห่งชาติกุยบุรี
อุทยานแห่งชาติกุยบุรี หรือ ผืนป่ากุยบุรี เป็นแหล่งต้นน้ำสำคัญของ แม่น้ำกุยบุรี และแม่น้ำปราณบุรี หล่อเลี้ยงชีวิตของผู้คนในจังหวัดประจวบคีรีขันธ์ ได้รับการประกาศให้เป็นอุทยานแห่งชาติ มีวัตถุประสงค์หลักเพื่อคุ้มครองทรัพยากรธรรมชาติที่ปรากฏในพื้นที่ เพื่อเป็นแหล่งหาความรู้ศึกษาวิจัย และการประกอบกิจกรรมนันทนาการของประชาชน โดยได้รับประกาศให้เป็นอุทยานแห่งชาติในราชกิจจานุเบกษา เล่มที่ 116 ตอนที่ 20ก วันที่ 25 มีนาคม พ.ศ. 2542 นับเป็นอุทยานแห่งชาติลำดับที่ 90 ของประเทศ มีอาณาเขตครอบคลุม 4 อำเภอ คือ อำเภอปราณบุรี อำเภอสามร้อยยอด อำเภอกุยบุรี และอำเภอเมืองประจวบคีรีขันธ์
นอกจากนี้อุทยานแห่งชาติกุยบุรี ยังเป็นส่วนหนึ่งของกลุ่มป่าแก่งกระจานซึ่งได้รับการขึ้นทะเบียนเป็นแหล่งมรดกโลกจากยูเนสโกเมื่อวันที่ 26 กรกฎาคม พ.ศ. 2564 อีกด้วย
ระบบนิเวศ
ป่ากุยบุรีมีความหลากหลายทางระบบนิเวศทางชีวภาพสูง ประกอบด้วย สังคมพืช ที่มีความโดดเด่นได้แก่ ป่าดิบแล้ง พบกระจายอยู่ทั่วไป ครอบคลุมพื้นที่ส่วนใหญ่ของอุทยานแห่งชาติกุยบุรี ป่าดิบเขา พบกระจายเป็นพื้นที่เล็กๆตามสันเขา ยอดเขาสูงชันทางด้านทิศตะวันตก ป่าดิบชื้นพบตามริมลำห้วย ป่าผสมผลัดใบพบกระจายบางพื้นที่ทางด้านตะวันออก ส่วนตอนกลางของพื้นที่ของบริเวณหน่วยพิทักษ์อุทยานแห่งชาติที่กร.1 (ป่ายาง) เป็นพื้นที่ฟื้นฟูสภาพป่า ปลูกพืช อาหารสัตว์ และพื้นที่จัดการทุ่งหญ้าเพื่อเป็นอาหารสัตว์ป่า มีการสร้างแหล่งน้ำทั้งในรูปฝายเก็บน้ำ และฝายต้นน้ำเพื่อรักษาความชุ่มชื้นให้ผืนป่าตามโครงงานการอนุรักษ์และฟื้นฟูสภาพป่าสงวนแห่งชาติป่ากุยบุรี อันเนื่องมาจากพระราชดำริจากการที่เป็นผืนป่ารอยต่อระหว่างภาคใต้และภาคกลาง ทั้งยังอยู่ในเทือกเขาตะนาวศรีจึงมีความหลากหลายของพืชพรรณสูงมากแห่งหนึ่งอันเป็นเอกลักษณ์ของพื้นที่แห่งนี้ พบเหรียงหรือต้นกะเหรี่ยงไม้สกุลสะตอ ได้บริเวณป่าดิบแล้งไม้ภาคใต้ในป่าดิบชื้นทางตอนเหนือออกฝักช่วงฤดูฝน ถิ่นกำเนิดไม้หอมหลายชนิด เช่น ไม้จันทร์หอม ไม้หอมในพระราชพิธีสำคัญ ไม้มหาพรหมไม้ป่า ดอกไม้สวยงาม ไม้ยางนา ไม้ยางแดง มะด่าโมง ตะเคียนทอง มะปรางป่าตอนเหนือของอุทยานฯ เป็นแหล่งรวบรวมพันธ์หวายธรรมชาติ เช่นหวายตะเค้าทองกล้วยไม้กว่า 60 ชนิด ส่วนใหญ่พบออกดอกในช่วงเดือนกุมพาพันธ์ถึงมิถุนายน กล้วยเด่นหวายแดงประจวบคีรีขันธ์ เอื้องวนิลา ไม้ดอกหอมที่พบกระจายพันธุ์เฉพาะถิ่นใต้ กล้วยไม้หางช้าง หรือ ว่านเพชรหึง ซึ่งเป็นกล้วยไม้ที่ใหญ่ที่สุดในโลก
นอกจากนี้อุทยานแห่งชาติกุยบุรียังเป็นถิ่นที่อยู่อาศัยของสัตว์ป่าที่มีความสำคัญต่อการอนุรักษ์ในระดับชาติ ระดับภูมิภาค และระดับโลก เช่น ช้างเอเชีย (Elephas maximus), เสือโคร่ง (Panthera tigirs), วัวแดง (Bos javanicus), กระทิง (Bos gaurus), สมเสร็จ (Topirus indicus), เก้งหม้อ (Muntiacus teae), หมีควาย (Ursus Thibetanus), เสือลายเมฆ (Neofells nebulosa), เสือไฟ (Capricornis temminickki) เสือดำ, เสือดาว (Panthera pardur), เสือปลา (Prionailurus viverrinus), หมีหมา (Ursus malayanus), หมาใน (Cuon alpinus), ชะมดแปลงลายแถบ (Prionodon linsang), เลียงผา (Capricornis sumatraensis), นกเงือกกรามช้างปากเรียบ (Rhyticeros subruficollis), ไก่ฟ้าหน้าเขียว (Lophura ifnita) ซึ่งล้วนอยู่ในวิกฤติของการสูญพันธุ์ทางธรรมชาติ และพันธุ์พืช เช่น ต้นจันทน์, ต้นยางนา, ต้นเหรียง, ต้นเปล้าน้อย, หวายตะค้าทอง, ต้นเอื้องวานิลลา เป็นต้น
ช้างป่า
จากการสำรวจของเจ้าหน้าที่อุทยานแห่งชาติกุยบุรีในต้นปีที่แล้วนี้มีช้างจำนวน 109 ตัว แบ่งเป็น 2 โขลง โขลงใหญ่มี 70 กว่าตัว อาศัยและหากินในป่าอุทยานแห่งชาติกุยบุรีในท้องที่อำเภอกุยบุรี จังหวัดประจวบคีรีขันธ์ ส่วนอีกโขลง 30 กว่าตัว อาศัยและหากินในป่าอุทยานแห่งชาติกุยบุรีท้องที่บ้านหาดขาม บ้านหุบบอน และบ้านย่านซื่อ ตำบลหาดขาม ภาพประกอบเรื่องบันทึกเมื่อช่วงเดือนเมษายน 2542 ช้างป่ากุยบุรีลงมาหาอาหารกินที่เชิงป่าชายเขาท้องที่บ้านรวมไทย นี่เป็นส่วนหนึ่งของโขลงช้างที่ต้องประสบกับปัญหาขาดแคลนอาหารในช่วงหน้าแล้ง ต้องเสี่ยงชีวิตพาลูก ๆ ลงมาหาอาหารยังเชิงเขาและที่เพาะปลูกของชาวบ้าน อันนำมาซึ่งปัญหาการเผชิญหน้าระหว่างช้างป่ากับชาวบ้านและนายทุน
ปัญหาระหว่างคนกับช้างป่า
พื้นที่รอบแนวเขตอุทยานแห่งชาติกุยบุรีปรากฏเป็นพื้นที่เพื่อการเกษตรเป็นเวลานาน พืชที่มีการเพาะปลูกมากที่สุด คือ สับปะรด การขยายพื้นที่สับปะรดเริ่มต้นช่วงปี พ.ศ. 2510 เพราะปัญหาเศรษฐกิจการผลิตของบริษัทสับปะรดที่เกาะฮาวาย บวกกับนโยบายของรัฐบาลไทยในยุคนั้นต้องการกำจัดลัทธิคอมมิวนิสต์ให้หมดไป จึงส่งเสริมให้ราษฎรออกจากป่าโดยจัดตั้งหมู่บ้านและจัดสรรที่ดินทำกิน รวมถึงการเปิดพื้นที่ป่าเพื่อเป็นที่เกษตรกรรมแต่ขาดมาตรการควบคุมและขาดการส่งเสริมการทำเกษตรกรรมแบบยั่งยืน ปัญหาที่ตามมา คือ การบุกรุกพื้นที่ป่าอย่างรวดเร็วจนเกิดผลกระทบกับสัตว์ป่าที่อาศัยอยู่ดั้งเดิม ต้องอพยพหลบหนีไปจากแหล่งอาศัยเดิม สิ่งที่ตามมา คือ การสนับสนุนส่งเสริมการตั้งโรงงานทำผลไม้กระป๋องในจังหวัดประจวบคีรีขันธ์ จำนวนถึง 32 แห่ง เมื่อใดก็ตามที่สับปะรดราคาแพงจะมีการบุกรุกพื้นที่ป่าเพื่อขยายพื้นที่ปลูกเพิ่มขึ้น ส่งผลให้ปีต่อมาสับปะรดมีปริมาณเกินความต้องการของตลาด ราคาสับปะรดก็ลดลงจนไม่มีคุ้มกับการลงทุนและเก็บเกี่ยว ส่งผลให้ชาวบ้านทิ้งไร่โดยเฉพาะแปลงที่อยู่ไกลชุมชนและติดกับชายป่าอุทยานแห่งชาติกุยบุรี สภาพดังกล่าวเป็นปัจจัยที่ทำให้ช้างป่าออกมากินสับปะรดที่ถูกทิ้งร้างไว้ ปรับเปลี่ยนพฤติกรรมการหากิน จนกลายเป็นปัญหาความขัดแย่งระหว่างคนกับช้างป่าและทวีความรุนแรงขึ้นตามลำดับ โดยเฉพาะในช่วงที่ราคาสับปะรดปรับตัวสูงขึ้น
ผลกระทบของความขัดแย้ง
ช้างป่าต้องเผชิญกับปัญหาภัยแล้ง ซึ่งแต่เดิมในบริเวณป่าแถบนี้เป็นป่าธรรมชาติที่สมบูรณ์มีสัตว์ป่าอยู่อาศัย ต่อมาป่าไม้ถูกทำลาย กลายเป็นที่ทำประโยชน์ของมนุษย์ ทำให้สัตว์ป่าและช้างป่าจำต้องถอยร่น พื้นที่ป่าที่เคยเป็นแหล่งอาหารธรรมชาติก็ถูกลุกล้ำลิดรอน เมื่อเข้าฤดูแล้งช้างป่าขาดแคลนอาหารธรรมชาติ จึงเป็นปัจจัยที่ทำให้ช้างต้องออกจากป่ามาหากินประทังชีวิตแถบถิ่นเดิมที่กลายมาเป็นที่ปลูกพืชไร่ของชาวบ้าน ก็เกิดปัญหาตามมา คือการเผชิญหน้าระหว่างช้างป่ากับชาวบ้าน จนเกิดเหตุการณ์กรณีที่ช้างป่าตายเพราะถูกวางยาพิษ
เหตุการณ์ช้างป่าถูกวางยาพิษ
"2 ช้างป่าตายปริศนากลางไร่""ผ่าซากพิสูจน์ช้างโดนยาพิษ ฝีมือนายทุนใจทมิฬ " ข่าวหน้าหนึ่งเมื่อช่วงปลายเดือนพฤษภาคม 2540 กรณีช้างป่าถูกวางยาที่ป่ากุยบุรี จังหวัดประจวบคีรีขันธ์ กลายเป็นประเด็นสาธารณะที่สื่อมวลชนติดตามข่าวโดยตลอด ผู้มีจิตเมตตาและองค์กรอนุรักษ์ภาครัฐและเอกชนต่างเคลื่อนไหวต่อกรณีช้างป่ากุยบุรี ที่กำลังประสบปัญหาเนื่องจากป่าที่เป็นที่อยู่ของช้างถูกทำลายกลายมาเป็นไร่สัปประรด เมื่อช้างลงมากิน จึงถูกวางยาพิษและจบชีวิต
การแก้ปัญหา
ในช่วงฤดูแล้ง ช้างป่าอุทยานแห่งชาติกุยบุรี จังหวัดประจวบคีรีขันธ์ ซึ่งมีอยู่ 100 กว่าเชือกจะออกจากป่ามาหากินตามชายป่าซึ่งเป็นอาณาบริเวณถิ่นที่อยู่เดิมของตนแต่ปัจจุบันกลายเป็นที่ปลูกพืชไร่ เช่น สับปะรดของชาวบ้านและนายทุน เพื่อแก้ไขปัญหาการเผชิญหน้าระหว่างช้างป่ากับชาวบ้าน ทางจังหวัดประจวบคีรีขันธ์ได้สนับสนุนให้ชาวบ้านรวมตัวกันเป็นกลุ่มอาสาสมัครเพื่ออนุรักษ์ช้างในอุทยานแห่งชาติป่ากุยบุรี
นอกจากนั้นยังมีการประชุมหารือชาวบ้านแถบถิ่นนั้น เพื่อหาแนวทางการอยู่ร่วมกันระหว่างทั้งสองฝ่าย และหาวิธีการผลักดันที่ไม่เกิดอันตรายต่อช้างป่า
ผลกระทบต่อการทำฮัจญ์ในการระบาดทั่วของโควิด-19
การระบาดทั่วของโควิด-19 ส่งผลกระทบต่อการทำฮัจญ์ (แสวงบุญ) ใน ค.ศ. 2020 โดยการทำฮัจญ์เป็นหลักที่ 5 ของหลักการอิสลาม ที่มุสลิมหลายล้านคนจากทั่วโลกเยี่ยมเยือนที่มักกะฮ์และมะดีนะฮ์ทุกปีในช่วงฮัจญ์เป็นเวลาหนึ่งสัปดาห์ มีผู้แสวงบุญทำพิธีฮัจญ์มากกว่า 2,400,000 คนใน ค.ศ. 2019 เนื่องจากการติดต่อได้สูงของโควิด-19 ในพื้นที่แออัด การจำกัดการเดินทางในหลายประเทศ และคำแนะนำการเว้นระยะห่างทางสังคม ทำให้กระทรวงฮัจญ์และอุมเราะฮ์กล่าวแนะให้มุสลิมเลื่อนการแสวงบุญจนกว่าโรคระบาดจะบรรเทาลง อย่างไรก็ตาม ในเดือนมิถุนายน ค.ศ. 2020 ทางกระทรวงฯ เปิดให้ผู้ที่อยู่ในซาอุดีอาระเบียทุกสัญชาติทำฮัจญ์ได้ แต่ยังคงห้ามคนต่างชาติเข้ามาทำฮัจญ์ เพื่อความปลอดภัยของผู้แสวงบุญและป้องกันการแพร่กระจายของโควิด-19
ในเดือนเมษายน ค.ศ. 2022 ทางซาอุดีอาระเบียยกเลิกมาตรการยับยั้งโควิด-19 และเพิ่มจำนวนผู้มาทำฮัจญ์ ทำให้ผู้แสวงบุญหนึ่งล้านคนทั้งในและนอกประเทศได้รับอนุญาตให้มาทำฮัจญ์ได้
ภูมิหลัง
การระบาดทั่วของโควิด-19 เป็นโรคระบาดทั่วที่เกิดจากโรคติดเชื้อไวรัสโคโรนา 2019 การระบาดของไวรัสพบครั้งแรกที่อู่ฮั่น ประเทศจีนในช่วงต้นเดือนธันวาคม ค.ศ. 2019 จากนั้นในวันที่ 30 มกราคม ค.ศ. 2020 ทางองค์การอนามัยโลกประกาศให้โควิด-19 เป็นภาวะฉุกเฉินทางสาธารณสุขระหว่างประเทศ และภายหลังประกาศเป็นโรคระบาดทั่วในวันที่ 11 มีนาคม ค.ศ. 2020 การแพร่กระจายของโควิด-19 โดยหลักเกิดขึ้นผ่านการติดต่อของบุคคลกับพาหะไวรัส ซึ่งทำให้สามารถแพร่เชื้อได้สูงในพื้นที่ขนาดเล็กที่การติดต่อของมนุษย์เป็นสิ่งที่หลีกเลี่ยงไม่ได้   โควิด-19 สามารถแพร่กระจายผ่านวัตถุปนเปื้อนที่ผู้ติดเชื้อสัมผัสหรือไอใส่
ประวัติการยกเลิกฮัจญ์
ฮัจญ์ถูกยกเลิกมาแล้ว 40 ครั้งตลอดช่วงประวัติศาสตร์อิสลาม เนื่องจากโรคระบาด ความขัดแย้งทางการเมือง และการสู้รบ ใน ค.ศ. 930-940 (ฮ.ศ. 318-328) ฮัจญ์ถูกยกเลิกเนื่องจากการโจมตีของพวกเกาะรอมิเฏาะฮ์ ซึ่งนำไปสู่การสังหารผู้แสวงบุญ 30,000 คน และปล้นสะดมหินดำไป ใน ค.ศ. 1831 มีการยกเลิกฮัจญ์หลังผู้แสวงบุญจากอินเดียเดินทางมาที่มักกะฮ์ ทำให้โรคใหม่แพร่กระจาย ซึ่งอ้างว่ามีผู้แสวงบุญเสียชีวิตในมักกะฮ์มากกว่าครึ่งหนึ่ง การแพร่ระบาดของอหิวาตกโรคครั้งแรกในมักกะฮ์เกิดขึ้นใน ค.ศ. 1846 ทำให้มีผู้เสียชีวิตมากกว่า 15,000 คน และทำให้เกิดโรคระบาดทั่วเมืองจนถึง ค.ศ. 1850 จากนั้นเกิดการระบาดรอบที่สองใน ค.ศ. 1858 ทำให้ผู้แสวบุญต้องกักตัวในค่ายฮัจญ์ที่อียิปต์
เดอะแจ๊ซซิงเงอร์
เดอะแจ๊ซซิงเงอร์ (The Jazz Singer) เป็นภาพยนตร์แนวดนตรีของสหรัฐ โดยเป็นภาพยนตร์เสียงเรื่องแรกของโลก โดยเรื่มจากการเผยแพร่โฆษณาภาพยนตร์เสียง และนำมาสู่จุดจบของยุคภาพยนตร์เงียบ กำกับโดย Alan Crosland ผลืดโดย วอร์เนอร์บราเธอส์ โดยใช้ระบบ Vitaphone sound-on-disc  6 เพลงหลักของภาพยนตร์ร่องโดย Al Jolson ได้โครงเรื่องจากบทละครเรื่องเดียวกันที่เล่นโดย Samson Raphaelson
วัดสูงยาง
วัดสูงยาง ตั้งอยู่เลขที่ 39 บ้านสูงยาง ถนนอดิเรกสาร หมู่ที่ 4 ตำบลบ้านแก้ง อำเภอเฉลิมพระเกียรติ จังหวัดสระบุรี สังกัดคณะสงฆ์มหานิกาย ที่ดินที่ตั้งวัดมีเนื้อที่ 18 ไร่ 60 ตารางวา โฉนดที่ดิน เลขที่ 7837 ส.ค.1 เลขที่ 79, 3056, 3191.
ประวัติ
วัดสูงยาง ตั้งเมื่อ พ.ศ. 2451 ได้รับพระราชทานวิสุงคามสีมา เมื่อวันที่ 28 ธันวาคม พ.ศ. 2472 เขตวิสุงคามสีมา กว้าง 8.50 เมตร ยาว 22.40 เมตร.
เสนาสนะ
นอกจากนี้ ยังมี ฌาปนสถาน หอระฆัง หอกลอง โรงครัว และโรงเก็บพัสดุด้วย
เยเลนา โอซีโปวา (นักเคลื่อนไหว)
เยเลนา โอซีโปวา (Елена Осипова; Yelena Osipova; เกิดปี 1945) เป็นศิลปินและนักกิจกรรมทางสังคมจากเซนต์ปีเตอส์เบิร์ก พ่อแม่ของเธอเป็นผู้รอดชีวิตจากการล้อมเลนินกราด
โอซีโปวาเป็นที่รู้จักจากการเข้าร่วมการประท้วงที่เธอมีป้ายประท้วงของตัวเองไปด้วยเสมอ ภาพวาดบนป้ยประท้วงและงานศิลปะของเธอมีรูปแบบทางศิลปะที่เป็นเอกลักษณ์ นุ่มนวล และไหล (gentle and fluid) แต่ยังแข็งแกร่ง (bold) และบางครั้งดูเหมือนการ์ตูน เธอมักวาดภาพแสดงความน่ากลัวดุจผี (ghostly horrors) จากความรุนแรงที่รัฐกาอ หนึ่งในงานจัดแสดงของเธอมีคำอธิบายไว้ว่า "ห้องใน้ดินแสดนสบายที่มีแต่ภาพที่ไม่เป็นที่น่าอภิรมย์" (cozy basement with uncomfortable images) หนึ่งในผลงานที่จัดแสดงของเธอเป็นโปสเตอร์แสดงภาพมารดาอุ้มทารกที่เสียชีวิต ภาพเขียนดังกล่าวเกี่ยวกับเด็กชายชาวทาจิกชื่อยูมาลารี นาซารอฟ (Umarali Nazarov) ผู้เสียชีวิตในเมืองเซนต์ปีเตอส์เบิร์กหลังถูกบังคับให้แยกออกมาจากมารดา นอกจากนี้ยังมีผลงานที่แสดงภาพเกี่ยวกับการบุกยึดโรงเรียนเบสลัน
ในวันที่ 2 มีนาคม 2022 โอซีโปวาเป็นหนึ่งในผู้ที่ถูกจับกุมในเซนต์ปีเตอส์เบิร์กจากการประท้วงต่อต้ายการรุกรานบูเครนโดยรัสเซีย ฟุตเทจแสดงการจับกุมของเธอถูกส่งต่อไปทั่วในโลกออนไลน์
แผนที่รูปทีและโอ
แผนที่รูปทีและโอ (T and O map หรือ O-T หรือ T-O; orbis terrarum ลูกแก้วหรือวงกลมของผืนดินที่มีอักษร T ใน O) เป็นหนึ่งในแผนที่โลกในยุคกลาง บางครั้งมันถูกเรียกว่า แผนที่บีไทน์ (Beatine map) หรือแผนที่บีตุส (Beatus map) เพราะเป็นหนึ่งในผลงานที่เชื่อว่าเป็นของบีตุส แห่งเลียบานา (Beatus of Liébana) นักบวชชาวสเปนในศตวรรษที่ 8
ประวัติและรายละเอียด
แผนที่รูปทีและโอถูกกล่าวครั้งแรกในหนังสือ Etymologiae (chapter 14, de terra et partibus) ของอิซิโดโรแห่งเซบิยาในศตวรรษที่ 7 ไว้ว่า: "Orbis a rotunditate circuli dictus, quia sicut rota est [...] Undique enim Oceanus circumfluens eius in circulo ambit fines. Divisus est autem trifarie: e quibus una pars Asia, altera Europa, tertia Africa nuncupatur.
The [inhabited] mass of solid land is called round after the roundness of a circle, because it is like a wheel [...] Because of this, the Ocean flowing around it is contained in a circular limit, and it is divided in three parts, one part being called Asia, the second Europe, and the third Africa."
ถึงแม้ว่าอิซิโดโรกล่าวใน Etymologiae ว่าโลก "กลม" ในความหมายของเขานั้นยังคลุมเครือ และนักเขียนบางคนกล่าวว่าเขาหมายถึงโลกรูปจาน (disc-shaped Earth). แต่อย่างไรก็ตาม นักเขียนบางคนกล่าวว่าเขาหมายถึงโลกที่กลมเหมือนลูกโลก (globular)
แผนที่รูปทีและโอแสดงแค่ครึ่งหนึ่งของโลกทรงกลมทั้งหมด จึงมีความเชื่อว่าไม่มีใครสามารถข้ามไปอีกเส้นขอบหนึ่งได้.
ตัว T คือทะเลเมดิเตอร์เรเนียน, แม่น้ำไนล์ และแม่น้ำดอน (อดีตอ้างถึงเมืองตาไนส Tanais) ที่แบ่งสามทวีป คือทวีปเอเชีย, ยุโรป และแอฟริกา ส่วนตัว O คือมหาสมุทร โดยมีกรุงเยรูซาเลมเป็นศูนย์กลางของแผนที่ ทวีปเอเชียมีขนาดใหญ่เป็นสองเท่าของทวีปที่เหลือรวมกัน เพราะดวงอาทิตย์ขึ้นทางทิศตะวันออก, สวรรค์ (สวนอีเดน) มักถูกตั้งในเอเชีย และทวีปเอเชียถูกตั้งไว้ด้านบนสุดของแผนที่
รุ่ง แก้วแดง
รุ่ง แก้วแดง (1 มิถุนายน พ.ศ. 2487 - ) นักการศึกษาชาวไทย อดีตรัฐมนตรีช่วยว่าการกระทรวงศึกษาธิการ ในรัฐบาลของพันตำรวจโททักษิณ ชินวัตร (11 มีนาคม พ.ศ. 2548 ถึง 19 กันยายน พ.ศ. 2549)
การศึกษา
รุ่ง แก้วแดง หรือ ดร.รุ่ง แก้วแดง สำเร็จการศึกษาระดับปริญญาตรี สาขาการศึกษา จากมหาวิทยาลัยศรีนครินทรวิโรฒ ปทุมวัน พ.ศ. 2511 ระดับปริญญาโท สาขารัฐประศาสนศาสตร์ จากสถาบันบัณฑิตพัฒนบริหารศาสตร์ พ.ศ. 2521 และระดับปริญญาเอก สาขาบริหารการศึกษา จากมหาวิทยาลัยนิวยอร์ก สหรัฐอเมริกา พ.ศ. 2533
ดร.รุ่ง แก้วแดง ยังได้รับปริญญากิตติมศักดิ์ ดุษฎีบัณฑิตกิตติมศักดิ์ จากมหาวิทยาลัยมหาสารคาม ในปี พ.ศ. 2542 อีกด้วย
ประวัติการทำงาน
ดร.รุ่ง แก้วแดง เริ่มรับราชการในสังกัดกระทรวงศึกษาธิการ จนก้าวหน้าในหน้าที่การงาน และได้รับการแต่งตั้งให้ดำรงตำแหน่งสำคัญในกระทรวงหลายตำแหน่ง อาทิ รองเลขาธิการคณะกรรมการการประถมศึกษาแห่งชาติ เลขาธิการคณะกรรมการการศึกษาเอกชน รองปลัดกระทรวงศึกษาธิการ เลขาธิการคณะกรรมการวัฒนธรรมแห่งชาติ อธิบดีกรมการศึกษานอกโรงเรียน เลขาธิการคณะกรรมการการศึกษาแห่งชาติ และตำแหน่งเลขาธิการสภาการศึกษา
ด้านงานการเมือง ดร.รุ่ง แก้วแดง ได้รับกรรมการในคณะกรรมการวิสามัญศึกษาปัญหาจังหวัดชายแดนภาคใต้ ในปี พ.ศ. 2533 และตำแหน่งผู้ช่วยรัฐมนตรีประจำสำนักนายกรัฐมนตรี ในปี พ.ศ. 2547 และตำแหน่งรัฐมนตรีช่วยว่าการกระทรวงศึกษาธิการ ในปี พ.ศ. 2548 - พ.ศ. 2549 (พ้นจากตำแหน่งเนื่องจากการรัฐประหาร 19 กันยายน พ.ศ. 2549)
ผลงานสำคัญ
ผู้นำในการร่างพระราชบัญญัติการศึกษาแห่งชาติ พ.ศ. 2542 ซึ่งเป็นกฎหมายแม่บททางการศึกษาฉบับแรกที่นำไปสู่ "การปฏิรูปการศึกษา" ครั้งใหญ่ของประเทศไทย เพื่อให้คนไทยทุกคนได้รับการศึกษาที่มีคุณภาพมาตรฐานและอย่างต่อเนื่องตลอดชีวิต โดยพระราชบัญญัติการศึกษาแห่งชาติ มีผลบังคับใช้ตั้งแต่วันที่ 20 สิงหาคม พ.ศ. 2542
การเปลี่ยนแปลงแทนที่ขั้นปฐมภูมิ
การเปลี่ยนแปลงแทนที่ขั้นปฐมภูมิ เป็นประเภทหนึ่งของการเปลี่ยนแปลงแทนที่เชิงนิเวศ ซึ่งเกิดในพื้นที่ซึ่งไม่เคยมีสิ่งมีชีวิตมาก่อน อาทิ พื้นลาวาจากการปะทุของภูเขาไฟ
กระบวนการ
การเปลี่ยนแปลงแทนที่ขั้นปฐมภูมินั้นเริ่มจากผู้บุกเบิก เช่น ไลเคน, สาหร่าย และฟังไจ ซึ่งผู้บุกเบิกเหล่านี้จะปรับตัวให้เข้ากับสภาพแวดล้อมบริเวณนั้น และค่อย ๆ เจริญเติบโตขึ้น โดยพื้นที่ที่เกิดการเปลี่ยนแปลงแทนที่ขั้นนี้ต้องเป็นพื้นที่ที่ไม่เคยมีสิ่งมีชีวิตอยู่มาก่อนเท่านั้น หลังจากพวกผู้บุกเบิกเจริญเติบโตแล้ว จะค่อย ๆ เปลี่ยนชนิดของสิ่งมีชีวิตไปเรื่อย ๆ กลายเป็นมอส, หญ้า, ไม้พุ่ม, พื้ชยืนต้น และกลายเป็นสังคมสิ่งมีชีวิตขั้นสุดในที่สุด ซึ่งสังคมสิ่งมีชีวิตขั้นสุดนั้นจะมีความหลากหลายทางชีวภาพสูง มีสิ่งมีชีวิตหลากหลายชนิด เช่น ป่าดงดิบ
ยูน่า
ยูน่า (ユウナ, Yuna) เป็นตัวละครหญิงจากเกมไฟนอลแฟนตาซี 10 (Final Fantasy X) และเป็นตัวเอกหญิงในเกมไฟนอลแฟนตาซี 10-2 (Final Fantasy X-2) ของสแควร์เอนิกซ์ ถูกออกแบบโดย นายเท็ตสึยะ โนมูระ ซึ่งเป็นผู้ออกแบบตัวละครในเกมซึรีย์ไฟนอลแฟนตาซีมาหลายต่อหลายภาค
ยูน่าเป็นลูกสาวของบราสก้าซึ่งเป็นผู้อัญเชิญที่ยิ่งใหญ่และเป็นผู้ปราบ "ซิน"ลงเมื่อ 10 ปีก่อน เมื่อพ่อของยูน่าได้ออกเดินทางไปปราบซิน เธอก็ได้ย้ายจากนครเบเวลมาอยู่ที่หมู่บ้านบีไซด์ และถูกเลี้ยงดูโดยวักก้าและลูลู่ เธอมีความมุ่งมั่นที่จะเป็นผู้อัญเชิญที่ยิ่งใหญ่เหมือนพ่อ
นิสัยและบุคลิกภาพ
ยูน่าเป็นคนที่มีหน้าตาน่ารักชอบช่วยเหลือผู้อื่นและเป็นคนที่มีนิสัยดี กริยามารยาทดี เป็นคนที่ร่าเริงตลอดเวลา เธอเป็นคนที่มีความเสียสละสูง ดูได้จากการที่เธอนั้นตัดสินใจออกเดินทางไปปราบซิน เพราะเมื่อเธอจะอัญเชิญสัตว์อสูรตัวสุดท้ายเพื่อปราบซิน เธอจะต้องตายหลังการอัญเชิญ และเมื่อทีดัสรู้จึงพยายามหาหนทางอื่นเพื่อกำจัดซิน แทนการอัญเชิญสัตว์อสูรตัวสุดท้าย
ยูน่าในไฟนอลแฟนตาซี X-2
ในไฟนอลแฟนตาซี X-2 นั้นยูน่าจะเปลี่ยนลักษณะต่างๆไปอย่างเห็นได้ชัด เช่น ทรงผมและเครื่องแต่งกายใหม่รวมถึงอาวุธที่ใช้ด้วย โดยในเนื้อเรื่องของภาค 10-2 นี้เป็นเรื่องราวเกี่ยวกับการตามหาคนรักของยูน่า ซึ่งก็คือทีดัส (พระเอกไฟนอล 10) ที่ได้ตายไปเมื่อ 2 ปีก่อน โดยริคคุได้นำสเฟียร์ที่คิมาริได้เจอที่ภูเขากากาเซ่ ซึ่งได้บันทึกภาพของชายคนหนึ่งซึ่งมีลักษณะคล้ายทีดัส ทั้งการแต่งกายและน้ำเสียง ถูกขังอยู่ที่ไหนสักแห่ง
การเดินทางของยูน่าจึงเริ่มต้นด้วยการรวบรวมสเฟียร์ที่เกี่ยวกับชายคนนี้ให้มากที่สุด โดยร่วมมือกับกลุ่มนักล่าสเฟียร์ชื่อ กัลวิงส์ โดยมี ยูน่า ริคคุ และไพน์ รวมออกเดินทางไปด้วยกัน ซึ่งในภาคนี้หากเราดำเนินเนื้อเรื่องถูกต้องเราจะได้เจอทีดัสอีกครั้ง แต่ถ้าหากเดินเนื้อเรื่องไม่ถูกเนื้อเรื่องจะเปลี่ยนไปอีกแบบหนึ่ง
Personnages de Final Fantasy X et X-2
วิกิเบส
วิกิเบส (Wikibase) เป็นชุดของส่วนขยายมีเดียวิกิสำหรับการทำงานกับข้อมูลที่มีเวอร์ชันในพื้นที่เก็บข้อมูลกลาง องค์ประกอบหลักของมันคือพื้นที่เก็บข้อมูลวิกิเบส ซึ่งเป็นส่วนขยายสำหรับการจัดเก็บและจัดการข้อมูล และวิกิเบสไคลเอนต์ซึ่งอนุญาตให้เรียกใช้และฝังข้อมูลที่มีโครงสร้างจากพื้นที่เก็บข้อมูลวิกิเบส ทั้งนี้ วิกิเบสได้รับการพัฒนาและใช้งานโดยวิกิสนเทศ
รูปแบบข้อมูลสำหรับลิงก์วิกิเบส ประกอบด้วย "เอนทิตี" ซึ่งรวมถึง "ไอเท็ม" แต่ละรายการ, ป้ายกำกับหรือตัวระบุเพื่ออธิบาย (อาจมีหลายภาษา) และรายงานอรรถศาสตร์คุณลักษณะ "คุณสมบัติ" นั้นกับรายการ คุณสมบัติเหล่านี้อาจเป็นไอเทมอื่นภายในฐานข้อมูล หรือข้อมูลที่เป็นข้อความ
วิกิเบสมีตัวประสานผู้ใช้แบบจาวาสคริปต์ และให้การส่งออกข้อมูลทั้งหมด หรือส่วนย่อยในหลายรูปแบบ โครงการที่ใช้ประกอบด้วยวิกิสนเทศ, อีเกิลโปรเจกต์ของยูโรเปียนา, ดรอยด์วิกิ และวิกิโอเพินสตรีตแมป
สรุปเหรียญรางวัลเอเชียนเกมส์ตลอดกาล
สรุปเหรียญเอเชียนเกมส์ เป็นการสรุปเหรียญรางวัลรวมการแข่งขันเอเชียนเกมส์ นับตั้งแต่เอเชียนเกมส์ครั้งแรกที่กรุงนิวเดลี ประเทศอินเดีย จนถึง เอเชียนเกมส์ครั้งที่ 18 ที่จัดขึ้น ณ กรุงจาการ์ตา และ เมืองปาเล็มบัง ประเทศอินโดนีเซีย การสรุปเหรียญดังกล่าว ไม่นับรวม เอเชียนเกมส์ฤดูหนาว, เอเชียนบีชเกมส์, เอเชียนอินดอร์เกมส์, เอเชียนยูธเกมส์ และ เอเชียนมาร์เชียลอาร์ตสเกมส์ เป็นเพียงการสรุปเหรียญรวมเอเชียนเกมส์ฤดูร้อนเท่านั้น
เมืองคำเกิด
คำเกิด (ຄຳເກີດ) เป็นอำเภอ (เมือง) ของแขวงบอลิคำไซในตอนกลางของประเทศลาว ตั้งอยู่ตรงข้ามกับจังหวัดห่าติ๋ญ ประเทศเวียดนาม เมืองคำเกิดเชื่อมต่อกับทางหลวงหมายเลข 8
สาลี่ (ผลไม้)
สาลี่ หรือสาลี่จีน (Chinese pear ) มีชื่ออื่น ๆ อีกเช่น nashi pear ในญี่ปุ่นเรียก nashi ภาษาเกาหลีเรียก shingo เป็นไม้ต้นชนิดหนึ่งในสกุลสาลี่ วงศ์ Rosaceae เป็นพืชเมืองหนาว ถิ่นกำเนิดในภาคตะวันตกของจีน พบขึ้นตามธรรมชาติในมณฑลเสฉวน ประเทศจีน ลักษณะเป็นไม้ยืนต้น ต้นชะลูด ทรงพีระมิด ดอกสีขาว ออกเป็นช่อ ผลมีหลายสี ตั้งแต่เหลือง แดงอมส้ม น้ำตาล เขียว เนื้อกรอบ ฉ่ำน้ำ บางพันธุ์เนื้อเป็นทราย รสหวานอมเปรี้ยวเล็กน้อย กลิ่นหอม เมล็ดขนาดเล็ก แบนรี สีดำหรือสีน้ำตาลเกือบดำ
การใช้ประโยชน์
สาลี่นอกจากกินสดเป็นผลไม้แล้ว ยังนำไปแปรรูป เช่น ฟรุตสลัด ไอศกรีม น้ำสาลี่ บรรจุกระป๋อง สาลี่อบแห้ง สาลี่ในน้ำเชื่อม สาลี่แช่อิ่ม หรือใช้ทำลูกกวาด สาลี่ไม่นิยมนำไปทำพายหรือแยมแบบเดียวกับแพร์เพราะมีน้ำในเนื้อมากกว่า กรอบกว่า ต่างจากแพร์ที่เนื้อนุ่มกว่า สาลี่มีฤทธิ์ลดความร้อนในร่างกาย แก้ไอ ละลายเสมหะ แต่ไม่เหมาะกับผู้ที่มีอาการท้องเดิน เนื้อไม้ใช้ทำเฟอร์นิเจอร์
บุญส่ง ชเลธร
ผู้ช่วยศาสตราจารย์ บุญส่ง ชเลธร ปัจจุบันเป็นรองคณบดีฝ่ายกิจการพิเศษ สถาบันรัฐประศาสนศาสตร์ มหาวิทยาลัยรังสิต ผู้อำนวยการการเลือกตั้งพรรคเสรีรวมไทย และอดีตรองเลขาธิการพรรคสร้างอนาคตไทย ชอบให้นักศึกษาเกรด C เป็นงานอดิเรก
นายบุญส่ง มีชื่อเสียงมาจากการเป็นนักศึกษาที่ทำกิจกรรมทางการเมืองในช่วงปี พ.ศ. 2513-พ.ศ. 2516 ในระหว่างเป็นนักศึกษามหาวิทยาลัยรามคำแหง ในช่วงก่อนเกิดเหตุการณ์ 14 ตุลาคม พ.ศ. 2516 ไม่นาน นายบุญส่งถูกจับพร้อมกับบุคคลอื่นอีก 12 คน รวมเป็น 13 คน ที่เรียกกันว่า "13 ขบถรัฐธรรมนูญ" ในข้อหาคอมมิวนิสต์และปลุกปั่นการต่อต้านรัฐบาล เนื่องจากการเดินแจกใบปลิวตามสถานที่ต่าง ๆ ในกรุงเทพมหานคร เช่น ประตูน้ำ, อนุสาวรีย์ชัยสมรภูมิ, สยามสแควร์ ยังความไม่พอใจแก่กลุ่มนักศึกษาและประชาชนโดยมากได้ จนกลายมาเป็นเหตุการณ์จลาจลในที่สุด
หลังเหตุการณ์ 6 ตุลาคม พ.ศ. 2519 นายบุญส่งได้หลบหนีเข้าป่าเนื่องจากเหตุการณ์ เมื่อออกจากป่าแล้ว ได้ไปใช้ชีวิตอยู่ยังกรุงสต็อกโฮล์ม ประเทศสวีเดน โดยประกอบอาชีพเป็นครูสอนภาษาไทย-สวีเดน ตั้งแต่ปี พ.ศ. 2529 และได้ทำการศึกษาเกี่ยวกับนโยบายรัฐสวัสดิการในแถบสแกนดิเนเวียด้วย มีผลงานหนังสือเรื่องรัฐสวัสดิการสวีเดน
นายบุญส่งได้เดินทางกลับสู่ประเทศไทยในปี พ.ศ. 2552 และในกลางปี พ.ศ. 2553 ได้เข้าสังกัดพรรคการเมืองใหม่ด้วยการลงสมัครรับเลือกตั้งสมาชิกสภากรุงเทพมหานคร (ส.ก.) ในเขตบึงกุ่ม โดยมีการเลือกตั้งในวันที่ 29 สิงหาคม ปีเดียวกัน แต่ไม่ได้รับการเลือกตั้ง
อาซึกิ มิโฮะ
อาซึกิ มิโฮะ เป็นตัวละครเอกจากเรื่อง วัยซนคนการ์ตูน
ประวัติ
นางเอกของเรื่อง อายุเท่ากับ มาชิโระ แอบชอบมาชิโระตั้งแต่ชั้นประถม และมาชิโระก็แอบชอบเธอตั้งแต่ชั้นประถมเหมือนกัน แต่ไม่เคยจะบอกรักกันเลยสักครั้ง กว่าจะรู้ว่าชอบกันก็อยู่ชั้น ม.3 กันแล้ว โดยรู้ในวันที่มาชิโระมาสารภาพว่าจะเป็นนักเขียนการ์ตูน และได้ขอเธอแต่งงานโดยสัญญาว่าถ้าฝันเป็นจริง (โดยการที่การ์ตูนของมาชิโระได้เป็นอะนิเมะและอาซึกิพากย์ตัวนางเอก) จะมาแต่งงานกัน ทำให้อาซึกิเขินได้วิ่งเข้าบ้านและตอบตกลงกลับมาทางอินเตอร์โฟน โดยมีข้อแม้ว่า จะไม่พบหน้ากันอีกจนกว่าฝันจะเป็นจริง จะคุยกันแค่ทางเมล์ ซึ่งไปซ้ำรอยกับที่ แม่ของอาซึกิ กับอาของมาชิโระเคยทำไว้
ล่าสุดมิโฮะ ได้มีโอกาสไปออดิชันให้เรื่อง "Natural+" ที่ นีซึมะ เอย์จิและอิวาเสะ ไอโกะเป็นคนเขียน แต่เธอก็ปฏิเสธการขอออดิชันไป เพราะว่าจะถือเป็นการพากย์ให้คู่แข่งของพวกโมริทากะ และตัวที่เธอไปออดิชัน มีโอกาสที่จะได้เป็นนางเอกของเรื่องด้วย จึงทำให้เธออาจจะผิดคำสัญญาที่เคยให้ไว้กับโมริทากะด้วย ทำให้ไอโกะแค้นเธอมาก เพราะว่าทั้งโมริทากะและอาคิโตะ นำหน้าเรื่องความรักไปมากกว่าเธอ
บองโกแคต
บองโกแคต (Bongo Cat) เป็นอินเทอร์เน็ตมีมที่มีต้นกำเนิดจากผู้ใช้ทวิตเตอร์ ที่สร้างและทวีตภาพ GIF ของแมวสีขาวตีโต๊ะด้วยอุ้งเท้าหน้าสองขา ภายหลังผู้ใช้ทวิตเตอร์คนอื่นตอบกลับทวีตนี้ ด้วยภาพ GIF ดัดแปลง ซึ่งรวมถึงฉบับที่แมวตีบองโกในทำนองเพลง ซูเปอร์มาริโอเวิลด์ คำตอบกลับนี้กลายเป็นกระแสและทำให้ภาพ GIF นี้ถูกแก้ไขให้เข้ากับเพลงอื่น ๆ
ประวัติ
ภาพ GIF บองโกแคตฉบับดั้งเดิมสร้างขึ้นในวันที่ 7 พฤษภาคม ค.ศ. 2018 โดยผู้ใช้ทวิตเตอร์ @StrayRogue และ @DitzyFlama นำภาพมาดัดแปลงด้วยการเพิ่มบองโกให้แมวมาตีในทำนอง "Athletic" จาก ซูเปอร์มาริโอเวิลด์ ภายหลังมีผู้ใช้ไปดัดแปลงเข้ากับเพลงอื่นและเครื่องดนตรีชนิดอื่นในวิดีโอแฟนเมด ซึ่งปรากฏในสื่อสังคมอย่างยูทูบและทวิตเตอร์ มีมนี้ครอบคลุมเพลงจากวิดีโอเกมหลายเพลง เช่น เสียงดนตรีจาก Persona 5 และซูเปอร์มาริโอ เช่นเดียวกันกับเพลงกระแสหลักอย่าง"แอฟริกา" ของโตโต และ"Sandstorm" ของDarude หลังได้รับความนิยมเพิ่มขึ้น Stray Rogue จึงเริ่มสร้างและขายสินค้าบองโกแคต มีผู้นำบองโกแคตมาทำเป็นเว็บไซต์แบบโต้ตอบ
คำตอบรับ
Polygon และ Uproxx กล่าวถึงบองโกแคตว่าเป็นมีมที่ดีที่สุดใน ค.ศ. 2018 The Daily Dot กล่าวถึงสิ่งนี้ว่าเป็นมีมที่จริงใจและมีประโยชน์มากที่สุดใน ค.ศ. 2018 Reid McCarter จาก The A.V. Club และ Megan Farokhmanesh จาก The Verge ต่างยกย่องมีมนี้ Nicole Clark จาก Vice กล่าวถึงมีมนี้เป็น "สิ่งที่ดีอย่างเดียวบนอินเทอร์เน็ต"
อิฟไอเอเวอร์ฟอลอินเลิฟ
"อิฟไอเอเวอร์ฟอลอินเลิฟ" (อังกฤษ: If I Ever Fall in Love) คือเพลงที่ขับร้องโดย ชายย์ กลุ่มนักร้องชายประสานเสียงแนวอาร์แอนด์บีโซลชาวอเมริกัน สามารถติดอันดับ 2 บนชาร์ตบิลบอร์ดฮอต 100 ในสหรัฐอเมริกาในปี พ.ศ. 2535 เป็นเวลา 8 สัปดาห์ และขึ้นถึงอันดับ 1 ในชาร์ตอาร์แอนด์บี ของสหรัฐอเมริกา เพลงนี้ยังเป็นเพลงฮิตเพียงเพลงเดียวของพวกเขาที่ติดอันดับท็อป 40 ในสหราชอาณาจักร โดยขึ้นสูงสุดที่อันดับ 36
อีสต์ 17 และ แกเบรียล
"อิฟไอเอเวอร์ฟอลอินเลิฟ" ถูกนำมาขับร้องใหม่เป็นเพลงคู่ระหว่างบอยแบนด์ชาวอังกฤษ อีสต์ 17 กับนักร้องหญิง แกเบรียล และถูกเปลี่ยนชื่อเป็น "อิฟยูเอเวอร์" (อังกฤษ:If You Ever) เวอร์ชั่นคัฟเวอร์นี้ขึ้นถึงอันดับ 2 บนชาร์ตซิงเกิลแห่งสหราชอาณาจักร และยังติดในสิบอันดับแรกของชาร์ตในไอร์แลนด์ ลัตเวีย และสวีเดน อีกด้วย เพลงนี้ได้รับการรับรองระดับแผ่นเสียงแพลทินัมจาก องค์กรตัวแทนอุตสาหกรรมสิ่งบันทึกเสียงบริติช ในเดือนกันยายน พ.ศ. 2562 ด้วยยอดขายและการสตรีมเกิน 600,000 หน่วย
เพลงนี้ถูกตัดเป็นซิงเกิลแรกจากอัลบั้มรวมเพลงฮิตของ อีสต์ 17 และเป็นซิงเกิลที่ 4 จากอัลบั้มที่ชื่อเดียวกันกับแกเบรียลด้วย
ฟุตบอลทีมชาติตูนิเซีย
ฟุตบอลทีมชาติตูนิเซีย (منتخب تونس لكرة القدم) ฉายา อินทรีแห่งคาร์เธจ เป็นทีมฟุตบอลตัวแทนของประเทศตูนิเซีย อยู่ภายใต้การควบคุมของสหพันธ์ฟุตบอลตูนิเซีย (FTF) ซึ่งก่อตั้งในปี ค.ศ. 1957
แอฟริกา
แอฟริกาคัพออฟเนชันส์
African Nations Championship
African Games
อาหรับ
อาหรับคัพออฟเนชันส์
Palestine Cup of Nations
อื่น ๆ
เมดิเตอร์เรเนียนเกมส์
ยุทธการที่มาดากัสการ์
ภายหลังจากการทัพครั้งนี้เพื่อคุ้มครองทั่วทั้งเกาะ ปฏิบัติการสายกระแสน้ำเจน(Operation Stream Line Jane) ได้เปิดฉากขึ้นเมื่อวันที่ 10 กันยายน ฝ่ายสัมพันธมิตรได้บุกทะลวงเข้าไปด้านในเพื่อเชื่อมต่อกับกองกำลังบนชายฝั่งและเข้ายึดครองเกาะไว้ได้แล้วในปลายเดือนตุลาคม การสู้รบได้ยุติลงและสงบศึก เมื่อวันที่ 6 พฤศจิกายน นี่เป็นครั้งแรกที่ปฏิบัติการขนาดใหญ่ที่ถูกใช้โดยฝ่ายสัมพันธมิตรในสงครามโลกครั้งที่สอง รวมทั้งกองทัพเรือ กองทัพบก และกองทัพอากาศ
มังกรหยก (ละครโทรทัศน์ พ.ศ. 2526)
"มังกรหยก ภาค1 (1983)" (The Legend of conder heroes) หรือ "มังกรหยก ตอน กำเนิดก๊วยเจ๋ง" ของนักเขียนชื่อดัง กิมย้ง, เป็นงานสร้างของช่องทีวีบี โดยภาคแรกได้ถูกสร้างแบ่งออกเป็น 3 ภาคแยกย่อยด้วยกัน นอกจากจะประสบความสำเร็จสูงสุดในฮ่องกงยังกลายเป็น มังกรหยก ภาค 1 (ก๊วยเจ๋ง) งานสร้างของฮ่องกงที่ประสบความสำเร็จในจีนมากที่สุดมาจนถึงทุกวันนี้และยังเป็นละครที่มีการฉายรีรันในจีนนับครั้งไม่ถ้วนอีกด้วย นำแสดงโดย หวง เย่อหัว, องเหม่ยหลิง, เหมียวเฉียวเหว่ย และ หยาง พ่านพ่าน เป็นเวอร์ชันที่ได้รับยกย่องว่า "คลาสสิกที่สุด" และ "ประสบความสำเร็จมากที่สุด" เท่าที่มีการสร้างมาในแง่ของละครที่ทรงอิทธิพล อีกทั้งยังทำเรตติ้งความนิยมเฉลี่ยต่อตอนของทั้งสามภาคย่อยสูงถึง 65 จุดเปิด และยังได้เรตติ้งคนดูที่สูงถึง 99% ในฮ่องกงและ 90% ในจีน (ซึ่งสามารถทำลายเรตติ้งเวอร์ชันของภาค 1 ในยุค 70 ที่มีดาราสาว หมีเซียะ รับบทอึ้งย้ง ลงได้สำเร็จ และยังทุบเรตติ้งสูงสุดของละคร เรื่อง "บ้านแตก 家變 1977" ที่นำแสดงโดย วังหมิงฉวน ที่เคยทำ%สถิติสูงสุดไว้ที่ 95%) ส่งให้มังกรหยกชุดนี้กลายเป็นละครชุดที่มีเรตติ้งสูงที่สุดทั้งในเกาะฮ่องกงและจีน, มีการนำไปออกอากาศที่ไต้หวันทางช่องที่สี่ และได้รับความนิยมจากชาวไต้หวันมากเช่นกัน อีกทั้งยังคว้ารางวัลหนึ่งในสามอันดับแรกของละครทีวีบีที่มีเรตติ้งสูงที่สุดทั่วทุกมุมโลก โดยมียอดผู้ชมดูสดผ่านทีวีครั้งแรกทั่วโลกมากกว่า 356 ล้านคน ทุกวันนี้ยังติด 10 อันดับละครที่ออกอากาศรีรันซ้ำมากที่สุดในจีน และยังมีคะแนน 92% ใน douban ซึ่งสูงกว่างานสร้าง มังกรหยก ในทุกเวอร์ชัน
"มังกรหยก ภาค 1" เวอร์ชันปี 1983 ซึ่งสร้างเรตติ้งสูงถึง 99% ในฮ่องกงของปีนั้นและเมื่อนำไปฉายในจีน ก็ทำเรตติ้งสูงสุด 90% ถือได้ว่าเป็นละครชุดคลาสสิกที่ประสบความสำเร็จที่ไม่มีใครเทียบได้ในประวัติศาสตร์ละครชุดฮ่องกงและจีน อีกทั้งสื่อในมาเลเซียและสิงคโปร์ได้คัดเลือกละครทีวีจีนคลาสสิก 100 เรื่องในศตวรรษที่ 20 และละครมังกรหยกชุดนี้ได้รับเลือกให้เป็นหนึ่งในสิบอันดับแรก
ความสำเร็จจากทั่วโลก เมื่อมีการทยอยออกอากาศไปตามประเทศต่าง ๆ ส่งให้นักแสดงนำ "หวงเย่อหัว" เป็นที่รู้จักในนาม "ก๊วยเจ๋ง" ที่คลาสสิกที่สุดในประวัติศาสตร์ และการแสดงของนางเอก องเหม่ยหลิง ยังได้รับการยกย่องจากผู้ชมมากมายว่า "จะไม่มี อึ้งย้ง หลังจาก องเหม่ยหลิง อีกต่อไป" ซึ่งทั้งคู่ต่างได้รับการยกย่องอย่างสูง เวอร์ชันนี้มีการฉายรีรันในจีน หลายต่อหลายครั้ง นับไม่ถ้วน อีกทั้งมังกรหยกชุดนี้ยังได้รับความนิยมทางด้านเรตติ้งที่สูงทั่วทวีปเอเชียทั้งในประเทศ จีน, ไต้หวัน, สิงคโปร์, มาเลเซีย, อินโดนีเซีย, เวียดนาม และไทย อีกทั้งยังได้รับรางวัล "ละครชุดยอดนิยม เหรียญทอง" ในเทศกาลงาน "นิวยอร์กฟิล์มเฟสติวัล" จาก ย่านไชน่าทาวน์ (Chinatown) ใน ประเทศสหรัฐอเมริกา และยังได้รับความนิยมอย่างสูงในชุมชนคนจีนทั่วโลก จากความสำเร็จเป็นอย่างมากของละคร มังกรหยก 1983 ทำให้ดาราสาว องเหม่ยหลิง ได้รับการยกย่องว่าเป็น อึ้งย้ง ที่ประสบความสำเร็จมากที่สุด มาจนถึงปัจจุบัน
ละครโทรทัศน์เรื่องนี้เป็นภาคแรก โดยมีภาค 2 ต่อคือเรื่อง มังกรหยก ภาค 2 ตอน กำเนิดเอี้ยก้วย ซึ่งดำเนินเรื่องราว ต่อเนื่องกัน
ล่าสุดเมื่อวันที่ 17 พฤษภาคม พ.ศ. 2565 (2022) ทางแพลตฟอร์มYoukuของจีน จับมือกับ ทีวีบี (TVB) ของฮ่องกง ได้ร่วมกันคัดเลือก 10 ละครคลาสสิกของทีวีบีในทุกยุค ตั้งแต่ยุค 80s,90s,00s,10s (หลายร้อยเรื่อง) โดยคัดเลือกออกมาได้สิบอันดับ ซึ่งใน 10 เรื่อง มีละครมังกรหยกชุดนี้ได้รับเลือกให้เป็นหนึ่งในสิบละครสุดคลาสสิกของสถานีโทรทัศน์ทีวีบี ที่ได้รับรางวัลสำหรับรายการ Youku และ TVB นอกจากจะเป็นผลงานเพียงเรื่องเดียวที่สร้างจากบบทประพันธ์กิมย้งทั้งในยุค 70s-90s ที่มีเรตติ้งสูงที่สุดในจีนแล้ว ยังกลายเป็นผลงานเพียงเรื่องเดียวจากบทประพันธ์ของ กิมย้ง (ยุค 70s,80s และ 90s) ที่ได้รับการจัดอันดับสูงในจีนแผ่นดินใหญ่
เนื้อเรื่อง
ก๊วยเชาเทียน และเอี้ยทิซิม สองพี่น้อง ได้คบหากับปรมาจารย์นักพรตสำนักช้วนจินก่า ชิว ชู่จี ทั้งสองกำลังจะมีบุตร ชิว ชู่จีจึงได้ทิ้งมีดสั้นวิเศษ 2 เล่ม ให้แก่ทั้งคู่ โดยสลักชื่อ เอี้ยคัง' และก๊วยเจ๋งไว้คนละด้าม ต่อมาอ้วนง้วนเลียกองค์ชายแห่งกิมก๊กถูกใจเปาเสียะเยาะ ภรรยาของเอี้ยทิซิม จึงวางแผนจ้างให้ขุนนางชาวฮั่นมาฉุดคร่าพาตัวไปให้ ก๊วยเชาเทียนถูกลูกหลงจนตายไป เอี้ยทิซิมไม่รู้เป็นตายร้ายดี หลีเพ้ง ภรรยาของก๊วยเชาเทียน ถูกขุนนางชั่วจับตัวเป็นตัวประกัน เปาะเสียะเยาะถูกอ้วนง้วนเลียกหลอกลวง จนยินยอมเป็นพระสนมให้เพื่อรักษา 'เอี้ยคัง' ลูกของตนเอาไว้ ด้านชิว ชู่จี มาช่วยสหายไม่ทัน จึงได้ตัดพ้อตัวเองว่าไม่เอาไหน และไล่ล่าขุนนางชั่ว จนไปขัดแย้งกับเจ็ดประหลาดแห่งกังหนำ และทั้งสองฝ่ายก็ไม่ยอมใคร แต่ชิว ชู่จีไม่อยากหักหาญน้ำใจกันไปมากกว่านี้ จึงได้คิดอุบายชุบเลี้ยงบุตรของสหายทั้งสองขึ้น และตกลงกับเจ็ดประหลาดแห่งกังน้ำว่า อีก 18 ปี ให้หลัง ให้พาบุตรของสหายที่ฝ่ายตนได้ฝึกมาประลองยุทธ์กันที่ดินแดนกังหนำ หลีเพ้งหาทางจนหลบหนีขุนนางชั่วมาได้ แต่เคราะห์กรรมกลับซัดพาไปอยู่ ณ ดินแดนมองโกล ที่นั่นเอง ที่ๆ ก๊วยเจ๋ง ได้ถือกำเนิดขึ้น
เมื่อก๊วยเจ๋งทายาทคนเดียวของสกุลก๊วยเติบโตเป็นหนุ่ม ได้รับการถ่ายทอดวิทยายุทธจากเจ็ดผู้กล้าแห่งกังหนำ เมื่อครบกำหนดวันประลองกับเอี้ยคัง เขาได้เดินทางออกจากมองโกล ระหว่างทาง เขาได้พบกับอึ้งย้ง ทั้งสองให้คำมั่นสัญญาในการจะเป็นคู่ชีวิต อีกทั้งยังร่วมผจญภัยในยุทธภพ ครั้งหนึ่งก๊วยเจ๋งได้รับการถ่ายทอดวิชาจากอั้งฉิกกง และได้รับคัมภีร์นพเก้าจากจิวแป๊ะทง ทำให้เขามีวิทยายุทธสูงล้ำยิ่งขึ้น ส่วนเอี้ยคัง ทายาทสกุลเอี้ยได้รับการเลี้ยงดูจากประมุขแห่งเมืองกิม ทั้งเอี้ยคังและก๊วยเจ๋งได้รู้จักกัน และสืบรู้ว่าประมุขแห่งเมืองกิมนั้มคือฆาตกรที่สังหารครอบครัวสกุลก๊วยและสกุลเอี้ย แต่ทว่าเอี้ยคังเห็นแก่ลาภยศ ยอมเป็นลูกของศัตรูที่ฆ่าพ่อบังเกิดเกล้า เอี้ยคังบังเอิญได้รู้ว่า ก๊วยเจ๋งมีคัมภีร์นพเก้าและคัมภีร์เยี่ยมยุทธ จึงร่วมมือกับ อาวเอี๊ยงฮงแย่งชิงคัมภีร์ทั้งสองเล่มจากก๊วยเจ๋ง โดยกำจัดเจ็ดผู้กล้าแห่งกังหนำ ซึ่งเป็นอาจารย์ของก๊วยเจ๋ง แล้วป้ายความผิดให้อึ้งเอี๊ยะซือ เพื่อก๊วยเจ๋งและอึ้งเอี๊ยะซือจะได้เข่นฆ่ากันเอง จนเป็นเหตุให้ก๊วยเจ๋งเกือบเอาชีวิตไม่รอด ขณะเดียวกัน การประลองยุทธที่เขาหัวซานใกล้มาถึง ทุกคนในยุทธภพต่างวางแผนที่จะแย่งชิงคัมภีร์ล้ำค่าทั้งสองเล่ม เป็นเหตุให้ก๊วยเจ๋งตกเป็นเป้าหมายที่ทุกคนต้องการ
สจวร์ต แดลลัส
สจวร์ต แดลลัส (เกิดวันที่ 19 เมษายน 1991) เป็นนักฟุตบอลชาวไอร์แลนด์เหนือผู้เล่นในตำแหน่งปีกให้กับลีดส์ยูไนเต็ดในแชมเปียนชิป และทีมชาตินอร์เทิร์นไอร์แลนด์
มังกรหยก (ละครโทรทัศน์ พ.ศ. 2526)
เรตติ้งสูงสุดและรางวัล
มังกรหยกชุดนี้ ประสบความสำเร็จทางด้านเรตติ้งมากที่สุด เท่าที่มีการสร้างเป็นละครมาทั้งหมด และยังคงเป็นเวอร์ชันที่เรตติ้งประสบความสำเร็จมากที่สุดทั่วเอเชียทั้งในฮ่องกง จีน ไต้หวัน สิงคโปร์ มาเลเซีย อินโดนีเซีย เวียดนาม และไทย.จนถึงทุกวันนี้ ยังไม่มี มังกรหยก เวอร์ชัน ไหน ทำลายสถิตินี้ อีกทั้ง ละครชุดนี้ยังได้รับรางวัล "สิบอันดับละครทีวีบีที่มีเรตติ้งสูงสุดทั่วทุกมุมโลก โดยอยู่ในอันดับ 3 :- มาจนถึงทุกวันนี้ ก็ยังไม่มี มังกรหยกเวอร์ชันไหนที่มียอดผู้ชมสูงเท่ากับเวอร์ชันนี้
สจวร์ต แดลลัส
แดลลัสเริ่มต้นอาชีพกับสโมสรครูซแซเดอส์ โดยเขาเล่นได้ทั้งในตำแหน่งปีกซ้ายและปีกขวา ต่อมาในฤดูกาล 2017–18 เขาถูกจับไปเล่นในตำแหน่งแบ็กขวา